ŽIVOČÍŠSTVO- SLOVENSKO

Živočíšstvo na území celého Slovenska vytvára určité živočíšne spoločenstvá. Živočíšne spoločenstvá vytvárajú živočíchy v prostredí, kde nachádzajú vhodné životné podmienky:

 - dostatok potravy, vhodný úkryt, vhodné podmienky pre vývin mláďat.
 

Na území Slovenska rozoznávame štyri oblasti živočíšnych spoločenstiev a živočíšne spoločenstvo vôd, močiarov a brehov vôd.
 

Oblasti živočíšnych spoločenstiev:  1.oblasť stepného živočíšstva,

 2. oblasť živočíšstva listnatých lesov,

 3. oblasť živočíšstva ihličnatých lesov,

 4. oblasť vysokohorského živočíšstva.
 1. OBLASŤ STEPNÉHO ŽIVOČÍŠSTVA:
 - živočíchy žijú v nížinách a na slnečných svahoch predhorí, rozšírili sa aj do oblastí, ktoré človek pretvoril na ornú pôdu,

- žije tu okolo 10 – 13 % zo všetkých druhov živočíchov na Slovensku,

- typickí zástupcovia živočíchov sú hlodavce /zajace, hraboše, syseľ, chrček/, mäsožravce, ktoré sa živia hlodavcami /líška, lasica atď./, kurovité vtáky /jarabice, prepelice, bažanty/, taktiež veľa stepných druhov hmyzu,
- vyskytuje sa tu aj pôvodný stepný druh vtáctva drop, ktorý patrí medzi chránené druhy.

2. OBLASŤ ŽIVOČÍŠSTVA LISTNATÝCH LESOV:
- v listnatých lesoch si živočíchy ľahšie hľadajú úkryt a potravu,

- žije tu okolo 75% zo všetkých druhov živočíchov na Slovensku,

- typickým zástupcom živočíchov je diviak lesný, srna lesná , mačka lesná, jastrab, ďateľ, užovka stromová.
  

3. OBLASŤ IHLIČNATÝCH LESOV:
 - žije tu 10 % zo všetkých živočíšnych druhov na Slovensku,

- typickým zástupcom je veverica, kuna, medveď hnedý, rys ostrovid, tetrov hlucháň, tetrov hoľniak, krivonos smrekový,
- ďalšími zástupcami sú líšky, jeleň lesný, vlk dravý, ktoré žijú aj v listnatých lesoch.

 

 Pri zástupcoch živočíšstva lesov /listnatých, ihličnatých/ sa natíska otázka, či ich nie je lepšie rozdeliť na: 
- živočíchy žijúce hlboko v lese,
- živočíchy žijúce na okrajoch lesa.
4. OBLASŤ VYSOKOHORSKÉHO ŽIVOČÍŠSTVA
 - patria sem živočíchy žijúce na kosodrevinách a alpínskych lúkach,

- sú tu menej priaznivé podmienky pre život živočíchov, žije tu približne 1 % zo všetkých druhov na Slovensku,

- typickým zástupcom je kamzík vrchovský tatranský, svišť vrchovský, hraboš snežný, hraboš tatranský.

 

Okrem týchto štyroch živočíšnych spoločenstiev sú po celom území Slovenska roztrúsené ŽIVOČÍŠNE SPOLOČENSTVÁ VÔD, MOČIAROV A BREHOV VÔD. Žijú v nich najmä:
 - divé kačice, husi, bociany, volavky, kormorány, obojživelníky,

- v riekach veľa druhov rýb – najmä kapor obyčajný, sumec západný, šťuka severná, úhor európsky, pstruh potočný, mrena severná, lipeň tymianový, hlavátka podunajská /kráľovná našich vôd/,
 
Šváb obyčajný – je všežravý, dobre prispôsobivý druh hmyzu. Je schopný prežiť smrteľné /vysoké/ dávky rádioaktívneho žiarenia. Zároveň je jedným z najstarších dodnes žijúcich živočíchov / nálezy už z druhohôr spred 300 mil. rokov/.
Korytnačka močiarna - jediná u nás voľne žijúca korytnačka, vyskytuje sa najmä na Východoslovenskej nížine. Obýva okraje močiarov, jazier, rybníkov a vodných tokov. Dožíva sa 50 i viac rokov, dlhá do 20 cm, je mäsožravá, živí sa rybami, žabami a ...
Vretenica severná – rozšírená je v nadmorskej výške od 600 do 1900 m n. m. Je jediným na Slovensku zisteným druhom jedovatých hadov. Obýva horské lúky, čistiny a rúbaniská. Dorastá do dĺžky 80 cm.
Bocian biely – ide o sťahovavý druh, patrí k najvytrvalejším letcom. Pri odlete alebo prílete prekoná vzdialenosť až 10000 km.
Krkavec čierny - najväčší druh z čeľade krkavcovité. V minulosti zriedkavý druh, v súčasnosti rozšírený vo všetkých hornatých oblastiach SR. Dokáže napodobňovať rôzne zvuky, aj ľudský hlas. V zajatí sa dožíva až 70 rokov.
Srnec lesný – najrýchlejší cicavec v SR, dosahuje rýchlosť až 88 km/h.
Los mokraďový – najväčší jeleňovitý druh, v lopatkách dosahuje výšku až 2 metre, hmotnosť od 300 do 500 kg. V súčasnosti začal na Slovensko prenikať z východu.

Svišť vrchovský – cicavec s najdlhším zimným spánkom, v zime spí až 7 mesiacov. Počas tohto spánku sa srdcová funkcia zníži na menej ako štvrtinu z pôvodnej, za minútu sa nadýchne len raz, max. 3-krát, ich telesná teplota klesne skoro ako teplota vzduchu. 

Kamzík vrchovský – jeho charakteristickým prostredím je horná hranica lesa, v lete vystupuje až do alpínskych lúk. Sú vzácnymi glaciálnymi reliktami. U nás je to najotužilejší a najvyššie žijúci kopytník.
